kardosdrur/scandi-wiki huggingface dataset:
Bodytoning

Bodytoning betyder opstramning af kroppen. Andre betegnelser er workout, bodysculpting, stram op o.l. Træningen er en variation af traditionel motionsgymnastik og er en af de mest udbredte træningsformer for motionshold.

Metode 
Bodytoning er muskeltræning, styrke såvel som udholdenhed, med eller uden redskaber (elastikker, tubes, bånd, håndvægte, vægtstænger og træningsbolde) for store såvel som små muskler. 

Hver øvelse udføres, som i styrketræning, 1-3 sæt á 8-16 gentagelser. En speciel form for muskeltræning i aerobicsalen er BodyPump, et konceptprogram (samme program i tre måneder) som er muskeludholdenhedstræning med mange gentagelser.

Et træningspas består af opvarmning (7-10 minutter), muskel- og balancetræning og nedkøling (20-40 minutter) og udstrækning (5-10 minutter). 
Bodytoning findes i gymnastik- og idrætsforeninger og i kommercielle fitnesscentre.

Uddannelse 
Bodytoning-/aerobicinstruktører uddannes på Trænerakademiet på Aalborg Sportshøjskole (1-årig), på idræts- og sportshøjskoler, via DGF, DGI og DFIF, og på kommercielle fitnesscentres uddannelser.

Litteratur 
 Aagaard, Marina, Workout – styrketræning og bodytoning med kropsvægt og redskaber, Aagaard, 2010.

Gymnastik
Motion
Nakkebølle

Nakkebølle er en herregård i Åstrup Sogn, Faaborg-Midtfyn Kommune. Historisk lå den i Sallinge Herred. Nakkebølle Gods drives som land- og skovbrug og er på 250 hektar, heraf ager 120, skov 20 og sø 110.

Historie 
Nakkebølle nævnes første gang i 1200-tallet som voldstedet Herregårdsholmen i skoven Enemærket. Et nyt voldsted med et enkelthus i Hønsemose er fra 1300-tallet. Borgen blev ødelagt i 1534. Hovedbygningen er opført i 1559, ombygget i 1710 og igen i 1870'erne ved arkitekt H.A.W. Haugsted.

Ejere af Nakkebølle 
 (1200-1463) Ukendte ejere
 (1463-1495) Mads Andersen Bølle
 (1495-1505) Erik Madsen Bølle
 (1505-1534) Eiler Eriksen Bølle
 (1534) Susanne Eilersdatter Bølle gift (1) Ravnsberg (2) Brockenhuus
 (1534-1541) Claus Eriksen Ravnsberg
 (1541-1547) Susanne Eilersdatter Bølle gift (1) Ravnsberg (2) Brockenhuus
 (1547-1577) Jacob Mikkelsen Brockenhuus
 (1577-1602) Eiler Jacobsen Brockenhuus
 (1602-1620) Markvard Bille
 (1620-1649) Eiler Bille
 (1649-1654) Karen Markvardsdatter Bille gift Gjøe
 (1654-1663) Niels Krabbe
 (1663-1706) Herluf Trolle / Jørgen Monrad / Børge Trolle
 (1706-1732) Børge Trolle
 (1732-1740) Johan Lehn
 (1740-1764) Johan Frederik Cicignon
 (1764-1793) Sophie Amalie Sehested gift Cicignon
 (1793) Cathrine Elisabeth Johansdatter Cicignon gift Skeel
 (1793-1798) Frederik Christian Skeel
 (1798-1815) Cathrine Elisabeth Johansdatter Cicignon gift Skeel
 (1815-1821) Christian Wamberg
 (1821-1828) Gerhard Andreas van Deurs
 (1828-1849) Hans Holsten
 (1849-1879) Adam Christopher Holsten-Charisius 
 (1879-1906) Sophie Magdalene Adamsdatter Holsten-Carisius gift Berner
 (1906-1923) Adam Christopher Berner-Schilden-Holsten 
 (1923-1940) Michael Møller
 (1940-1950) Peder C. Olsen
 (1950) Den Danske Stat
 (1950-1952) C. J. Rasmussen
 (1952-1955) Svend V. Hansen
 (1955-1970) Constantin Preben Philipsen
 (1970-1998) Else Marie Petersen
 (1998-nu)   Mads Flemming Stevnhoved

Nakkebølle trinbræt 
Nakkebølle fik trinbræt på Svendborg-Faaborg Banen (1916-54). Det lå ca. ½ km nord for herregården og var forsynet med et af banens karakteristiske venteskure af træ med søjler foran. Der var krydsningsspor, hvilket var ret usædvanligt for et trinbræt.

Noter

Eksterne kilder/henvisninger 
 Dansk Center for Herregårdsforskning: Nakkebølle 

Herregårde i Faaborg-Midtfyn Kommune
Herregårde i Svendborg Amt
Voldsteder i Svendborg Amt
Fredede slotte og herregårde i Danmark
Fredede fortidsminder i Danmark
Namesys

Namesys er et firma lokaliseret i USA og Rusland. Firmaet ledes af Hans Reiser. Blandt firmaets produkter kan bl.a. nævnes filsystemet ReiserFS og Reiser4. Firmaet yder support på Linux-systemer.

Det var på tale at firmaet som ejes af Hans Reiser skulle sælges (da han mangler penge til at forsvare sig selv i retten), men dette er endnu ikke sket. Hans Reiser er anklaget for at have dræbt sin kone.

Eksterne henvisninger 

 Officiel hjemmeside
 Blog om retsagen mod Hans Reiser

It-virksomheder fra USA
Tver

Tver (, ) er en by i det vestlige Rusland, som er det administrative center for Tver oblast. Byen har  indbyggere. Tver ligger hvor Volgafloden og Tvertsafloden løber sammen. Byen var kendt som Kalinin () fra 1931 til 1990 efter Sovjetunionens formelle statsoverhoved Mikhail Kalinin.

Historie 

Tvers oprindelse er ukendt. Byen blev første gang nævnt skriftligt i . Alexander Nevskij gjorde Tver til hovedstad i et selvstændigt fyrstedømme, Tver, i 1246. Fyrstedømmet voksede sig stort og rigt, ikke mindst fordi det lå bedre beskyttet imod Den Gyldne Hordes angreb end mange andre russiske byer, og konkurrerede længe med Moskva om førstepladsen blandt de russiske fyrstedømmer. 12. september 1485 blev byen indtaget af storfyrste Ivan III af Moskva og Tver mistede sin uafhængighed.

Som følge af en omfattende brand i 1763 blev hele byen genopbygget i nyklassisistisk stil.

Byen var under tysk okkupation fra oktober til december 1941 og blev udsat for omfattende ødelæggelser.

Referencer

Eksterne henvisninger 

Byer i Tver oblast
James Morrison

James Morrison har flere betydninger:
 James Morrison (skuespiller) – en amerikansk skuespiller
 James Morrison (fodboldspiller) – en engelsk/skotsk fodboldspiller.
 James Morrison (sanger) – britisk sanger
Lave Johansen Urne

Lave Johansen Urne til Rygård (død 5. december 1559 på Landskrone Slot) var en dansk adelsmand.

Han var søn af Johan Jørgensen Urne (død 1537) og Anne Rønnov.

Han var 1548-51 hofsinde og i same periode kannik i Roskilde. I 1557 fik han Lundegård i Skåne i forlening, hvilket len han i 1559 ombyttede med Landskrone, hvor han kort efter døde.

I 1555 var han blevet gift med enken efter Marqvard Tidemand til Hellerup, Karen Eilersdatter Bølle; ægteskabet var barnløst. Enken døde 15. august 1582 i Odense.

Lave Johansen
Danskere i 1500-tallet
Personer i Dansk Biografisk Leksikon
Godsejere fra Danmark
Lensmænd fra Danmark
Knud Jørgensen Urne

Knud Jørgensen Urne til Søgård og Årsmarke (død 14. februar 1543), dansk rigsråd.

Han var søn af ridder Jørgen Urne (død 1480) og Kirsten Krumstrup, og nævnes fra 1503. Blandt hans brødre var domprovst Hans Jørgensen Urne, landsdommer Jørgen Jørgensen Urne, biskop Lage Jørgensen Urne og Johan Jørgensen Urne.

Han skrev sig til Søgård, men efter 1527 at have købt Årsmarke (nu Knuthenborg) af Albrecht Jørgensen fortrinsvis til denne gård. 

Større forleninger synes han ikke at have haft; derimod var han 1523 rigsråd og beseglede som sådan Frederik 1.'s håndfæstning. 

Som broder til en katolsk biskop og svoger til en ærkebisp (Erik Axelsen Valkendorf), har han sikkert hørt til rigsrådets lutherfjendtlige parti, skønt han ellers menes at have haft sympatier for Christian 2.'s sag. Disse sympatier var måske årsag til, at han formentlig kort efter 1527 udtrådte af rådet; men han deltog dog 1534 i den fynske adels hylding af hertug Christian i Hjallese Kirke. Årsmarke blev plyndret af Maribos borgere, og Knud Urne selv fanget i 1535 af grev Christoffers tropper under Bastian von Jessen, men netop på grund af hans sympatier for Christian 2. gik ærkebisp Gustav Trolle i forbøn for ham hos greven.

Siden førte han til sin død i 1543 en tilbagetrukken tilværelse. Før 1503 var han blevet gift med Inger Axelsdatter Valkendorf, en datter af landsdommer på Lolland Axel Valkendorf; som enke boede hun i Svendborg og døde den 23. februar 1555.

Knud Jørgensen
Danskere i 1500-tallet
Godsejere fra Danmark
Rigsråder fra Danmark
Personer i Dansk Biografisk Leksikon
Nielstrup (Svendborg Kommune)

Nielstrup er oprindelig en landsbyhovedgård, der i tidens løb har opslugt de andre gårde i byen, gården nævnes første gang i 1325. Gården var en avlsgård under Baroniet Lehn / Hvidkilde Gods fra 1749 til 1980. Nielstrup ligger i Ollerup Sogn, Sunds Herred, Egebjerg Kommune. Hovedbygningen er opført i 1820.

Nielstrup Gods er på 142 hektar

Ejere af Nielstrup 

 (1325-1350) Niels Brock
 (1350-1365) Eske Nielsen Brock
 (1365-1372) Kronen
 (1372) Johanne Brock
 (1372-1408) Jens Andersen Brock
 (1408-1423) Henning Kabel
 (1423-1439) Henning Kabel / Jep Basse
 (1439) Elsebe Henningsdatter Kabel gift (1) von Vitzen (2) Bjørn (3) Bryske
 (1439-1455) Johan Bjørnsen Bjørn
 (1455-1462) Johan Bjørnsen Bjørn / Anders Eriksen Gyldenstierne
 (1462-1495) Joachim Johansen Bjørn
 (1495-1500) Joachim Joachimsen Bjørn
 (1500-1502) Poul Laxmand
 (1502-1505) Kronen
 (1505-1523) Bjørn Johansen Bjørn
 (1523-1547) Johan Bjørnsen Bjørn
 (1547) Maren Johansdatter Bjørn gift Dyre
 (1547-1587) Iver Lunge Dyre
 (1587-1614) Gertrud Iversdatter Dyre gift Bryske / Sophie Iversdatter Dyre gift von Qualen
 (1614-1660) Eiler Høg
 (1660-1682) Niels Lauritsen / Niels Krabbe
 (1682-1695) Anne Cathrine Nielsdatter Lauritsen gift von Hobe / Nicolaj Nielsen Lauritsen
 (1695-1749) Jørgen Ernst von Hobe
 (1749) Edel Margrethe von Løwenhielm gift (1) von Hobe (2) Lehn
 (1749-1760) Johan Lehn
 (1760-1804) Poul Abraham Lehn
 (1804) Sophie Amalie Poulsdatter Lehn gift Rantzau
 (1804-1806) Hans Rantzau-Lehn
 (1806-1834) Sophie Amalie Poulsdatter Lehn gift Rantzau
 (1834) Pauline Christine Hansdatter Rantzau-Lehn gift von Holsten
 (1834-1860) Frederik Christian von Holsten-Charisius-Lehn
 (1860) Christine Henriette Barner-Kaas-Lehn gift Rosenørn
 (1860-1892) Otto Ditlev Rosenørn-Lehn
 (1892-1904) Erik Christian Hartvig Rosenørn-Lehn
 (1904) Anna Christiane Adelheild Eriksdatter Rosenørn-Lehn gift Ahlefeldt-Laurvig
 (1904-1909) Frederik Ludvig Vilhelm greve Ahlefeldt-Laurvig-Lehn
 (1909-1910) Anna Christiane Adelheild Eriksdatter Rosenørn-Lehn gift Ahlefeldt-Laurvig
 (1910-1954) Christian Erik Julius greve Ahlefeldt-Laurvig-Lehn
 (1954-1981) Axel greve Ahlefeldt-Laurvig-Lehn
 (1981-) Thomas greve Ahlefeldt-Laurvig-Lehn

Herregårde i Svendborg Kommune
Herregårde i Svendborg Amt
Fredede slotte og herregårde i Danmark
Optimus

Optimus kan referere til flere ting:

 Optimus Prime
 Optimus tastatur, et tastatur med en lille skærm i hver tast.
 Optimus Mini Three, en prototype af Optimus tastaturet med tre store taster.
 Den romerske gud Jupiter, der også kaldes Jupiter Optimus Maximus.
 Optimus vir-ansvar, en juridisk betegnelse. Se Bonus pater.
Optimus-tastatur

Optimus-tastaturet er et tastatur under udvikling. Det er endnu ikke blevet lanceret. Det har en lille farveskærm i hver tast, hvilket gør det muligt løbende at vise, hvad tasternes aktuelle funktion er. Tastaturet bliver udviklet af Art. Lebedev Studio, en russisk designvirksomhed. Flere 3D-gengivne billeder af tastaturet er tilgængelige, men ingen reelle fotografier.

Opbygning

Ud fra de informationer, Art. Lebedev Studio har lagt på deres hjemmeside, kan man få et indtryk af, hvordan tastaturet kommer til at blive.

Tastaturet ligner andre pc-tastaturer i opbygningen. kabinettet er lavet i aluminium. Tasterne er lavet af polymer-plastik, hvilket gør dem mere holdbare. Inde i hver tast findes en LCD-skærm. De almindelige taster har en opløsning på 32x32 pixels og kan vise alle farver. Der er et numerisk tastatur ligesom på mange andre tastaturer. I venstre side finder man en række ekstra taster, som brugeren selv kan konfigurere.

Det vil komme til at virke i en standard-tilstand uanset styresystem, hvor det blot virker som et helt almindeligt tastatur. Hvis man har drivere til det, kan grafikken på tasterne ændres. Som eksempel kan værktøjs-ikoner vises, når man åbner Adobe Photoshop, og alle specialtaster vises med et sigende ikon, når man spiller Quake. Et andet eksempel er, at det er nemt at skifte fra QWERTY- til Dvorak-layout. Når man trykker shift-tasten, vil alle bogstavs-taster vise et stort bogstav, og når man giver slip, vil de være små igen. Man vil ikke glemme, om Caps Lock er slået til, når man skriver sin adgangskode. Tasterne kan ligeledes animeres, eller man kan forme mosaikker ved at vise grafik på flere taster ad gangen.

Kommunikationen og drivere forventes at blive løsladt som open source, hvilket gør det nemt at portere til andre platforme.

Omtale
Art. Lebedev Studios hjemmeside fik meget opmærksomhed, da tastaturet blev optalt på Slashdot den 14. juli 2005. Mange teknologi-relaterede hjemmesider har efterfølgende skrevet om det.

Nogle mener, at der er tale om vaporware, dvs. at tastaturet måske er på tegnebrættet, men aldrig kommer i produktion. Dog er en prototype, Optimus Mini Three, blevet lanceret.

Lignende tastaturer
Den russiske designvirksomhed har lanceret en prototype, de kalder Optimus Mini Three. Det har tre store knapper, som brugeren selv kan konfigurere.

Et andet tastatur med samme funktionalitet kaldet 205PRO bliver produceret af United Keys. Tasterne har sort/hvide LCD-skærme med en opløsning på 20x20 pixels.

Se også
 Tastatur
 Optimus Mini Three
 OLED

Eksterne henvisninger
 Optimus-tastaturets hjemmeside

Computertastaturer
Bloodhound Gang

Bloodhound Gang er et amerikansk rockband dannet i 1992. Gruppens medlemmer består af: Jimmy Pop Ali, Q-Ball, Evil Jared, Daniel P. Carter og The Yin. Bandet er særligt kendt for deres sangtekster som primært har elementer af morbid humor og tabubelagte emner, alt sammen med en humoristisk undertone.

Gruppen var oprindelig en duet bestående af Jimmy Pop Ali og Lupus. Med deres Beastie Boys-inspirerede demo 'Dingleberry Fingers' opnåede de en kontrakt med Columbia og udgav albummet 'Use Your Fingers' i 1994. Pladen floppede dog fælt og blodhundene blev smidt på porten af pladeselskabet.

Efter dette blev duoen udvidet til den nuværende kvintet, der i 1996 udgav opfølgeren 'One Fierce Beer Coaster'. Pladen indeholdt en omgang nørdet hiphop-rock, hvor Bloodhound Gang i bedste Beavis and Butthead-stil jokede sig gennem fortællinger om bøsser, en-armede trommeslagere og almen high school-leben.

Albummet var ifølge medlemmerne inspireret af så forskellige grupper som Wu-Tang Clan, Depeche Mode og Weezer og indeholdt singlen 'Fire Water Burn', der blev et gigantisk hit på MTV og diverse alternative rock-stationer.

Selv om der er gået lang tid mellem de senere album-udgivelser, så er Bloodhound Gang siden fortsat i samme spor, med drenget humor og tekster om sex og kropsåbninger, på 'Hooray For Boobies' og 'Hefty Fine'.

Diskografi
Dinglebery Haze (EP) (1994)
Use Your Fingers (1995)
One Fierce Beer Coaster (1996)
Hooray for Boobies (2000)
Hefty Fine (2005)
Show Us Your Hits (2010)
Hard-Off (2015)

Referencer 
 Bloodhound Gang på DRs musikleksikon

Fra DR's Musikleksikon
Rockgrupper fra USA
Vaporware

Vaporware er slang for interessante teknologi-relaterede o.lign. produkter, der aldrig kommer i produktion, eller gang på gang bliver udskudt af producenten. Som eksempel kan nævnes computerspillet Duke Nukem Forever af 3D Realms, som man ikke troede ville blive udgivet men udkom efter 15 års udvikling.

Referencer 

Softwaredistribution
Slang
Varians

Varians er et begreb inden for sandsynlighedsregning og statistik, der angiver variabiliteten af en stokastisk variabel. 

Variansen et mål for, hvor meget den stokastiske variabels værdier i gennemsnit afviger fra middelværdien.

Variansen for en stokastisk variabel  er defineret som

hvor  angiver middelværdien af den stokastiske variabel. Det kan let vises, at

Standardafvigelsen eller Spredningen, , af en stokastisk variabel er defineret som kvadratroden af variansen, dvs.

Empiriske størrelser 
Hvis man har et datasæt bestående af observationerne  og ønsker at beregne et skøn over variansen, benyttes normalt den empiriske varians , som ikke er det samme som V (Varians). Denne er givet ved

            
hvor  er gennemsnittet af observationerne (et skøn over middelværdien) og  er antallet af observationer.

Den empiriske spredning  er givet ved kvadratroden af den empiriske varians.

Regneteknisk kan  beregnes som , hvilket betyder, at man kan summere data op løbende uden at beholde de enkelte observationer.

Regneregler for varians 
Variansen af en stokastisk variabel ganget med en konstant er lig variansen for variablen ganget med konstanten opløftet i 2. potens. Variansen ændres derimod ikke, hvis der lægges en konstant til. Disse to regneregler kan udtrykkes matematisk således
(hvor  er en stokastisk variabel, og  og  er konstanter):

Variansen af en sum af to forskellige stokastiske variable er lig summen af deres varians samt 2 gange deres kovarians. 
Hvis  og  er to stokastiske variable med kovarians  skrives det:

Hvis  og  er stokastisk uafhængige bliver kovariansen nul, og udtrykket kan reduceres til 

Ofte kan nedenstående omskrivning gøre det lettere at beregne variansen af en stokastisk variabel.

Se også 
 Kovarians

Statistik
Sandsynlighedsregning
GCC

GCC er en alsidig compiler, der er udviklet i GNU-projektet. Oprindeligt var GCC en forkortelse for GNU C Compiler, men da der blev tilføjet understøttelse af flere programmeringssprog, blev forkortelsen udlagt som GNU Compiler Collection. Det er muligt at oversætte forskellige dialekter af C og C++. Desuden kan Ada, Fortran og Java oversættes.

GCC håndterer ikke kun selve oversættelsen, men sørger også for at aktivere assembler og linker, så slutproduktet er et færdigt program. Disse muligheder kan vælges fra, hvilket er en fordel, hvis GCC bruges fra make.

Se også 
 GNU toolchain

Frie oversættere og fortolkere til programmeringssprog
Udviklingsværktøjer til Linux
Mac OS X
Kovarians

En kovarians er et spredningsforhold mellem to forskellige stokastiske variabler X og Y og betegnes . Den regnes:

hvor  angiver middelværdien for . En fortolkning af formlen er, at hvis  er høj i forhold til sin middelværdi når  er høj i forhold til sin middelværdi (og ligeledes med lav), varierer  og  "sammen" (derfra navnet kovarians, ko = sammen).

Kovarians er ikke uafhængig overfor skalering: Hvis  bliver fordoblet, bliver kovariansen også fordoblet. Korrelation er et andet mål, som kan bruges, når man vil undgå dette problem.

Empiriske størrelser 
For en stikprøve med  datapunkter  og  beregnes empiriske kovarians således:

hvor  er gennemsnittet af

Regneregler 
Rækkefølgen af X og Y er ligegyldig:

Kovariansen mellem en variabel og sig selv er lig variansen:

Skaleres X og Y med konstanterne a henholdvist b, vil kovariansen skaleres med produktet af de to konstanter:

Kovarians kan også skrives

Heraf følger, at hvis X og Y er uafhængige, vil kovariansen være nul, da  for uafhængige variable.

Se også 
 Varians
 Korrelation
 Autokovarians

Statistik
Sandsynlighedsregning
Primærrute 19

Primærrute 19 er en hovedvej, der går fra København op gennem Nordsjælland til Hillerød-Vest.

Primærrute 19 går fra Hans Knudsens Plads i København N ad Helsingørmotorvejen forbi Danmarks Tekniske Universitet til Hørsholm,  rundt om Hillerød og slutter ved mødet med Primærrute 16 vest for Hillerød, ved Æbelholt Kloster.

Rute 19 har en længde på ca. 41 km.

Kilder 

19
Rødkilde (Ulbølle Sogn)

Rødkilde er en af landets ældste gårde, og sit navn skylder den de jernholdige kilde i dens have og på dens marker. Allerede på Erik Menveds tid nævnes gården. Rødkilde ligger i Ulbølle Sogn, Sallinge Herred, Svendborg Kommune. Hovedbygningen er opført i 1854. Herregårdens vandmølle er fredet.

Rødkilde Gods er på 262 hektar, med flere solcelleanlæg.

Ejere af Rødkilde 

 (1300-1314) Tyge Lauridsen Abildgaard
 (1314-1453) Ukendt ejere
 (1453-1510) Hans Poulsen Hvide
 (1510-1537) Knud Ottesen Hvide
 (1537-1563) Jacob Knudsen Hvide
 (1563-1577) Anne Knudsdatter Hvide gift Friis / Margrethe Knudsdatter Hvide gift Ulfeldt
 (1577-1595) Margrethe Knudsdatter Hvide gift Ulfeldt
 (1595-1608) Oluf Brockenhuus
 (1608-1614) Breide Rantzau
 (1614-1635) Cai Rantzau / Frants Rantzau / Sophie Caisdatter Rantzau
 (1635) Anne Lykke gift Rantzau
 (1635-1645) Frants Lykke 
 (1645-1663) Kaj Frantsen Lykke
 (1663) Anne Margrethe von Götzen gift Schult
 (1663-1667) Niels Banner
 (1667-1672) Simon Fock
 (1672-1673) Simon Motzfeldt / Christen Pedersen
 (1673-1687) Christen Pedersen
 (1687-1694) Knud Krag
 (1694-1706) Johan Monrad
 (1706-1732) Børge Trolle
 (1732-1736) Johan Lehn
 (1736-1790) Jens Lange
 (1790-1829) Johan Jensen Lange
 (1829-1874) Erik Harding Lange
 (1874-1891) Christian Eriksen Lange
 (1891-1892) Erik Engelke Schaffalitzky de Muckadell
 (1892-1923) Ludvig Sophus Vilhelm Schaffalitzky de Muckadell
 (1923-1928) Enkefru Schaffalitzky de Muckadell
 (1928-1955) Johan Ludvig Schaffalitzky de Muckadell
 (1955) Einer Petersen
 (1955) Statens Jordlovsudvalg
 (1955-1959) Henry Nexøe-Larsen
 (1959-1971) Ejner Kronshage Rasmussen
 (1971-1999) Poul Arvi Kronshage Rasmussen
 (1999-2005) Poul Arvi Kronshage Rasmussen / Kim Kronshage Rasmussen
 (2005-) Kim Kronshage Rasmussen

Eksterne henvisninger 

 Rødkilde Gods

Herregårde i Svendborg Kommune
Herregårde i Svendborg Amt
Fredede slotte og herregårde i Danmark
Færøske kvæder



Færøske kvæder eller Færøske kvæði (at kvøða: at kvæde eller synge kvad eller kvæði til dans): de gamle ballader på Færøerne akkompagneret af færøsk kædedans.

Balladerne har deres oprindelse i de gamle nordiske, norrøne samfund.
Traditionen menes at gå tilbage til Middelalderen og måske endog til vikingernes bosættelser.

Den mundtlige overlevering har bidraget til at viderebringe det færøske sprog ned gennem generationerne; det var først i 1800-tallet at man tog fat på at nedskrive dem, idet der med V.U. Hammershaimbs (1819–1909) indsats blev indledt en fastlæggelse af færøsk retskrivning, grammatik og en planmæssig udgivelse af kvæder, sagn med videre, hvorved en færøsk litteratur kan siges at være grundlagt.

En berømt kvæde fra 1800-tallet er Ormurin langi  – Ormen den Lange – af Jens Christian Djurhuus (1773–1853) der regnes som den første der nedskrev digte på færøsk.

Også i 1900-tallet er der lavet ballader med de gamle kvæder som forbillede, af blandt andet den satiriske digter Poul F. Joensen (1898–1970).

De færøske ballader bliver udbredt internationalt ved musikere som Eivør Pálsdóttir og Heavy metal-gruppen Týr med numre som Ormurin langi og Regin Smiður.

Noter

Se også 
 Kulturformidlingen norrøne tekster og kvad, om projektet "Norrøne Tekster og Kvad" der har til formål at formidle norrøn (oldnordisk) litteratur på Internettet.
 Færøsk kædedans   –   Færøernes litteraturpris, Mentanarvirðisløn M. A. Jacobsens efter Mads Andreas Jacobsen (1891–1944). Tildelt Marianne Clausen i 2003 for Føroya Kvæði, se nedenfor
 Christian Matras, færøsk sprogvidenskabsmand og digter. Medudgiver af Svend Grundtvig og Jørgen Bloch: Føroya kvæði : corpus carminum Færoensium
 Portalen for Færøerne

Litteratur 
 Clausen, Marianne (2003). Føroya Kvæði : Corpus Carminum Færoensium VIII – Løgini/Melodies. Stiðin. 735 sider. 
 Melodier til mere end 1500 ballader. Marianne Clausen fik for denne indsats Færøernes litteraturpris for faglitteratur i 2003.

 Værker af V. U. Hammershaimb: Færøske kvæder, fra midten af 1800-tallet

Eksterne henvisninger 
 Heimskringla.no – Føroysk kvæði og vísur 
 Heimskringla.no – Föroysk kvæði Um brögð norðmanna ættarinnar úti og heima
 Dansetraditioner og samværsformer på Færøerne , artikel af Eyun Andreassen

 Fra Dansk Folkemindesamling   om blandt andet Jørgen Blochs og Svend Grundtvigs færøske arbejder: Færoyakvæði. Corpus Carminum Færoensium, Færøernes gamle folkeviser.

Kvæder, tekster
 Kvæði og vísur , ca 75 tekster   –   "Færøiske Kvæder i dansk oversættelse" fra Heimskringla.no   –   Ældre færøske kvæði  fra Tjatsi.fo, tilknyttet det færøske postvæsen Postverk Føroya

Vedrørende Ormurin langi, kvæden fra 1800-tallet af Jens Christian Djurhuus
 )   –   Tjatsi.fo, Postverk Føroya 
 Ormurin langi på færøsk    –   Ormurin langi, oversat til dansk  (kort version)

Kvæder
Folkeviser
D.N.Angel

D.N.Angel er en manga skrevet af Yukiru Sugisaki. Den er sidenhen blevet lavet både som en anime og et spil til PlayStation 2 (med undertitlen "Crimson Wings").

Den handler om 14 årige Daisuke Niwa, han bor sammen med sine forældre og sin bedstefar. Daisukes bedstefar viser sig at have været den berømte mestertyv Dark, i sine unge dage. På sin 14 års fødslsdag dukker Dark op i Daisukes indre, og hver gang han får hjertebanken (specielt ved forelskelse) forvandler han sig til Dark og den anden vej rundt(Dark er lidt af en charmetrold).